pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ปลัดกอบชัยฯ มอบนโยบาย ผู้บริหาร และติดตามความคืบหน้าการดำเนินงานด้านต่างๆของ กนอ.
วันอังคารที่ 25 กุมภาพันธ์ 2563
ปลัดกอบชัยฯ มอบนโยบาย ผู้บริหาร และติดตามความคืบหน้าการดําเนินงานด้านต่างๆของ กนอ.
นายกอบชัย สังสิทธิสวัสดิ์ ปลัดกระทรวงอุตสาหกรรม ในฐานะประธานกรรมการการนิคมอุตสาหกรรมแห่งประเทศไทยได้ให้เกียรติเป็นประธานการประชุมมอบนโยบายแก่ผู้บริหาร กนอ. ณ ห้องประชุม 205 การนิคมอุตสาหกรรมแห่งประเทศไทย
เมื่อวันที่ 24 กุมภาพันธ์ 2563 นายกอบชัย สังสิทธิสวัสดิ์ ปลัดกระทรวงอุตสาหกรรม ในฐานะประธานกรรมการการนิคมอุตสาหกรรมแห่งประเทศไทยได้ให้เกียรติเป็นประธานการประชุมมอบนโยบายแก่ผู้บริหาร กนอ. โดยมีนางสาวสมจิณณ์ พิลึก ผู้ว่าการการนิคมอุตสาหกรรมแห่งประเทศไทยพร้อมด้วยรองผู้ว่าการ
ผู้ช่วยผู้ว่าการ และผู้อํานวยการฝ่าย เข้าร่วมประชุมรับมอบนโยบายโดยมุ่งเน้นให้ผู้บริหารทุกระดับบริหารคน เงิน และงานควบคู่กันไป กําหนดแนวทาง สร้างคนรุ่นใหม่ที่มีศักยภาพ เน้นนโยบายตลาดและนวัตกรรมนําอุตสาหกรรม นอกจากนี้ยังได้มอบภารกิจเรื่องการบริหารจัดการน้ําในภาวะวิกฤติให้มีประสิทธิภาพ ณ ห้องประชุม 205 การนิคมอุตสาหกรรมแห่งประเทศไทย
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงมหาดไทย ลงพื้นที่ติดตามสถานการณ์การช่วยเหลือเด็กและโค้ชทีมฟุตบอลทั้ง 13 คน ที่ติดอยู่ภายในถ้ำหลวง-ขุนน้ำนางนอน
วันพุธที่ 27 มิถุนายน 2561
รัฐมนตรีว่าการกระทรวงมหาดไทย ลงพื้นที่ติดตามสถานการณ์การช่วยเหลือเด็กและโค้ชทีมฟุตบอลทั้ง 13 คน ที่ติดอยู่ภายในถ้ําหลวง-ขุนน้ํานางนอน
รัฐมนตรีว่าการกระทรวงมหาดไทย ลงพื้นที่ติดตามสถานการณ์การช่วยเหลือเด็กและโค้ชทีมฟุตบอลทั้ง 13 คน ที่ติดอยู่ภายในถ้ําหลวงขุนน้ํานางนอน จังหวัดเชียงราย
เมื่อวัันที่ 26 มิ.ย. 61 ที่จังหวัดเชียงราย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย พร้อมด้วย นายฉัตรชัย พรหมเลิศ ปลัดกระทรวงมหาดไทย ร้อยตํารวจโท อาทิตย์ บุญญะโสภัต อธิบดีกรมการปกครอง นายชยพล ธิติศักดิ์ อธิบดีกรมป้องกันและบรรเทาสาธารณภัย นายสุทธิพงษ์ จุลเจริญ อธิบดีกรมส่งเสริมการปกครองท้องถิ่น นายณรงค์ศักดิ์ โอสถธนากร ผู้ว่าราชการจังหวัดเชียงราย หัวหน้าส่วนราชการ หน่วยบัญชาการทหารพัฒนา ชุดค้นหาและกู้ภัยของหน่วยบัญชาการสงครามพิเศษทางเรือ และผู้เกี่ยวข้อง ร่วมประชุมรับฟังสรุปสถานการณ์เพื่อหาแนวทางแก้ไขปัญหาเพื่อรีบเร่งเข้าช่วยเหลือเด็กและโค้ชทีมฟุตบอลทั้ง 13 คนที่ติดอยู่ภายในถ้ําหลวง-ขุนน้ํานางนอน อ.แม่สาย จ.เชียงราย ตั้งแต่ช่วงบ่ายวันที่ 23 มิถุนายน 2561 ให้ทันเหตุการณ์และแก้ปัญหานาทีวิกฤติอย่างเร่งด่วน
จากนั้น รัฐมนตรีว่าการกระทรวงมหาดไทย และคณะ ลงพื้นที่ ณ ที่ทําการวนอุทยานถ้ําหลวง-ขุนน้ํานางนอน อ.แม่สาย จ.เชียงราย เพื่อติดตามการบูรณาการและอํานวยความสะดวกให้ทุกหน่วยงานในการให้ความช่วยเหลือทีมนักฟุตบอลเด็กพร้อมโค้ชทีมฟุตบอล รวม 13 คน ที่ยังติดอยู่ภายในถ้ําหลวง-ขุนน้ํานางนอน พร้อมทั้งให้กําลังใจครอบครัวของเด็กและโค้ชทั้ง 13 คน และได้เน้นย้ําให้ทุกหน่วยงานบูรณาการความช่วยเหลือให้สามารถนําเด็กออกมาโดยเร็วที่สุดตามข้อสั่งการของนายกรัฐมนตรี
รัฐบาลไทย-ข่าวทำเนียบรัฐบาล-สธ.เร่งสำรวจความเสียหายจากพายุ “ปาบึก” พร้อมส่งทีมสุขภาพจิต ป้องกันโรค ฟื้นฟูสิ่งแวดล้อม ดูแลประชาชน
วันจันทร์ที่ 7 มกราคม 2562
สธ.เร่งสํารวจความเสียหายจากพายุ “ปาบึก” พร้อมส่งทีมสุขภาพจิต ป้องกันโรค ฟื้นฟูสิ่งแวดล้อม ดูแลประชาชน
กระทรวงสาธารณสุข เร่งสํารวจและฟื้นฟูสถานบริการที่เสียหายจากพายุ “ปาบึก” เบื้องต้นพบเสียหาย 90 กว่าแห่ง เพื่อให้เปิดบริการได้เต็มที่ 100% พร้อมส่งทีมสุขภาพจิต ควบคุมป้องกันโรคฟื้นฟูสิ่งแวดล้อม เข้าดูแลประชาชน ให้สามารถกลับบ้านได้อย่างปลอดภัย
กระทรวงสาธารณสุข เร่งสํารวจและฟื้นฟูสถานบริการที่เสียหายจากพายุ “ปาบึก” เบื้องต้นพบเสียหาย 90 กว่าแห่ง เพื่อให้เปิดบริการได้เต็มที่ 100% พร้อมส่งทีมสุขภาพจิต ควบคุมป้องกันโรคฟื้นฟูสิ่งแวดล้อม เข้าดูแลประชาชน ให้สามารถกลับบ้านได้อย่างปลอดภัย
วันนี้ (7 มกราคม 2562) ที่กระทรวงสาธารณสุข จ.นนทบุรี นายแพทย์สุขุม กาญจนพิมาย ปลัดกระทรวงสาธารณสุข ประชุมศูนย์ปฏิบัติการด้านการแพทย์และสาธารณสุข (EOC) ส่วนกลาง ติดตามสถานการณ์และการดูแลด้านการแพทย์และสาธารณสุขผู้บริหารใน 16 จังหวัด ผ่านระบบวิดีโอทางไกลและให้สัมภาษณ์ว่า ในวันนี้มีรายงานหน่วยบริการที่ได้รับความเสียหายจากพายุ “ปาบึก” 92 แห่ง ต้องได้รับการซ่อมแซมเร่งด่วน 29 แห่ง เพื่อให้สามารถกลับมาให้บริการได้ 100% ความเสียหายส่วนใหญ่เล็กน้อย เช่น หลังคา โรงรถ ต้นไม้ล้ม ทั้งหมดเปิดให้บริการได้ตามปกติ มี 1 แห่ง คือ รพ.สต.บ้านปลายทราย จ.นครศรีธรรมราช ได้ย้ายไปให้บริการที่ศูนย์พักพิงโรงเรียนประชานุกูล คาดว่าพรุ่งนี้จะกลับมาเปิดบริการที่ รพ.สต. ได้ตามปกติ
ทั้งนี้ กระทรวงสาธารณสุขยังได้ส่งทีมไปช่วยพื้นที่ประสบภัยดูแลประชาชนในระยะฟื้นฟู 4 ประเภท ส่วนใหญ่เป็นทีมจากพื้นที่ใกล้เคียง ได้แก่ 1) ด้านการแพทย์ฉุกเฉิน 2) ด้านการควบคุมป้องกันโรคระบาด3) ด้านสุขอนามัยสภาพแวดล้อม 4) ด้านสุขภาพจิต โดยทํางานร่วมกับคลินิกหมอครอบครัว รพ.สต. และอสม. นอกจากนี้ยังได้กําชับให้สื่อสารกับประชาชนผู้ประสบภัยให้สังเกตความเสี่ยงที่มาหลังน้ําลด เช่น ไฟดูด สัตว์มีพิษ ไข้หวัด ตาแดง โรคอุจจาระร่วง อาหารเป็นพิษ และโรคฉี่หนู เป็นต้น เพื่อให้มั่นใจว่าประชาชนผู้ประสบภัยสามารถกลับไปใช้ชีวิตตามปกติที่บ้านได้
ในการดูแลสุขภาพประชาชนในพื้นที่ประสบภัย ได้จัดทีมเมิร์ท (MERT : Medical Emergency Response Team) 1 ทีม ทีมมินิ-เมิร์ท (mini- MERT) 25 ทีม หน่วยแพทย์เคลื่อนที่พร้อมยา เวชภัณฑ์ 11 ทีมใน 3 จังหวัด ได้แก่ นครศรีธรรมราช สุราษฎรธานี ชุมพร จัดส่งยาชุดช่วยเหลือผู้ประสบภัยจํานวน 40,800 ชุด ยาทาน้ํากัดเท้า 8,800 หลอด เสื้อชูชีพ 780 ตัว รองเท้าบู๊ท 120 คู่ เจลล้างมือ 2,000 หลอด หน้ากากอนามัย 10,000 ชิ้น และรถสื่อสารสั่งการเคลื่อนที่เฉพาะกิจ 2 คัน โดยโรคที่พบมากที่สุดคือ ปวดศีรษะ อ่อนเพลีย น้ํากัดเท้า โรคระบบทางเดินอาหาร ตาแดง ส่วนด้านสุขภาพจิตส่วนใหญ่ยังไม่พบมีภาวะเครียดหรือซึมเศร้า แต่ยังต้องเฝ้าระวังต่อเนื่อง นอกจากนี้ขอให้สํารวจยา เวชภัณฑ์ที่จําเป็น หากไม่เพียงพอขอรับการสนับสนุนได้ที่ส่วนกลาง ตลอด 24 ชั่วโมง
“ขอขอบคุณบุคลากรทางการแพทย์ พยาบาล เจ้าหน้าที่สาธารณสุข ทุกคนที่ปฏิบัติภารกิจดูแลประชาชนที่ได้รับผลกระทบจากพายุปาบึก ตั้งแต่วันที่ 3 มกราคม 2562 ทําให้ประชาชนได้รับการบริการเป็นอย่างดี ช่วงนี้เป็นช่วงฟื้นฟูหลังน้ําลด ได้กําชับให้สํานักงานสาธารณสุขจังหวัดและโรงพยาบาลทุกแห่ง ดูแลประชาชนที่ได้รับผลกระทบอย่างต่อเนื่อง หากประชาชนมีอุบัติเหตุฉุกเฉินสามารถแจ้ง 1669 ได้ตลอด 24 ชั่วโมง”
************************************** 7 มกราคม 2562
รัฐบาลไทย-ข่าวทำเนียบรัฐบาล-เกษตรกรผู้ปลูกข้าวโพด-มันสำปะหลัง ยกทีมขอบคุณ “พาณิชย์”
วันอังคารที่ 27 กุมภาพันธ์ 2561
เกษตรกรผู้ปลูกข้าวโพด-มันสําปะหลัง ยกทีมขอบคุณ “พาณิชย์”
เผยล่าสุดราคาข้าวโพดปรับตัวมาอยู่ที่กิโลกรัมละ 9.50-9.60 บาท และมันสําปะหลัง กิโลกรัมละ 2.40-2.50 บาท “สนธิรัตน์”แนะเกษตรกร ต้องหาทางลดต้นทุน เพื่อทําให้มีรายได้เพิ่มขึ้น
นายสนธิรัตน์ สนธิจิรวงศ์ รัฐมนตรีว่าการกระทรวงพาณิชย์ เปิดเผยว่า วันที่ 26 ก.พ.2561 กลุ่มเกษตรกรผู้ปลูกข้าวโพดและมันสําปะหลัง ได้เดินทางมาเข้าพบและหารือถึงสถานการณ์ราคาและผลผลิตสินค้าเกษตรพืชไร่ โดยต่างพึงพอใจกับราคาที่ขายผลผลิตได้ในขณะนี้ และพอใจในนโยบายการดูแลของรัฐบาลที่ทําให้ราคาสินค้าเกษตรดังกล่าวดีขึ้น ทําให้เกษตรกรมีรายได้ดีขึ้น โดยราคาข้าวโพดในปัจจุบันปรับตัวขึ้นมาอยู่ที่กิโลกรัม (กก.) ละ 9.50-9.60 บาท ซึ่งเป็นราคาที่เกษตรกรพอใจ ส่วนหัวมันสําปะหลังสด เชื้อแป้ง 25% ราคาขึ้นมาอยู่ที่ กก.ละ 2.40-2.50 บาท และมั่นใจว่าปีนี้แนวโน้มราคาจะยังคงดีต่อเนื่อง
ทั้งนี้ กระทรวงพาณิชย์ได้ให้คําแนะนํากับเกษตรกรไปว่า ขอให้เร่งเพิ่มผลผลิตต่อไร่ให้สูงขึ้น เพื่อลดต้นทุนการผลิตลงอย่างต่อเนื่อง เพราะนโยบายการช่วยเหลือของรัฐบาล เป็นเพียงการเข้ามาช่วยบรรเทา ไม่ได้ยั่งยืนตลอดไป หากเกษตรกรสามารถลดต้นทุนได้ ก็จะช่วยให้ราคาสินค้าเกษตรมีเสถียรภาพมากขึ้น
ส่วนสถานการณ์ภัยแล้ง คาดว่า ปีนี้ไม่น่าจะมีปัญหาภัยแล้ง เพราะสภาพอากาศดี น่าจะทําให้ผลผลิตสินค้าเกษตรออกสู่ตลาดเพิ่มขึ้น ซึ่งกระทรวงฯ ได้มีการติดตามสถานการณ์ผลผลิตทางการเกษตรทุกรายการ และได้มีการทําแผนเตรียมความพร้อมรับมือไว้ล่วงหน้าแล้ว
นายสนธิรัตน์กล่าวว่า สําหรับมาตรการบริหารจัดการข้าวโพดเลี้ยงสัตว์ที่ได้ดําเนินการในช่วงที่ผ่านมา ได้ กําหนดให้มีการขึ้นทะเบียนผู้ประกอบการที่รวบรวมและรับซื้อข้าวโพด กําหนดสัดส่วนการนําเข้าข้าวสาลีต่อการรับซื้อข้าวโพดในอัตรา 1 ต่อ 3 และพิจารณากําหนดระยะเวลาการนําเข้าข้าวโพดเลี้ยงสัตว์จากประเทศเพื่อนบ้านให้สอดคล้องกับผลผลิตในประเทศ ซึ่งมาตรการเหล่านี้ จะมีพิจารณาทบทวนให้เหมาะสมกับสถานการณ์ต่อไป
ส่วนมาตรการดูแลมันสําปะหลัง ได้มีมาตรการช่วยลดต้นทุนให้กับเกษตรกรเป็นจํานวนมาก ทั้งระบบน้ําหยด การให้สินเชื่อเพื่อสร้างมูลค่าเพิ่ม การพัฒนาการแปรรูป การสนับสนุนเครื่องสับ และยังได้เพิ่มมาตรการให้ผู้รับซื้อ ผู้จําหน่าย ผู้ครอบครอง แจ้งปริมาณ สถานที่เก็บ การเชื่อมโยงตลาดให้กับเกษตรกร การเจรจากับต่างประเทศเพื่อขยายการส่งออกมันเส้นและมันเม็ด และการเข้มงวดการนําเข้ามันสําปะหลังที่ไม่มีคุณภาพจากประเทศเพื่อนบ้าน ซึ่งได้ส่งผลดีต่อราคามันสําปะหลังในประเทศให้ปรับตัวสูงขึ้น
รัฐบาลไทย-ข่าวทำเนียบรัฐบาล-กระทรวงคมนาคมจัดระบบขนส่งสาธารณะ เพื่ออำนวยความสะดวกในการเดินทางของประชาชนไปพระบรมมหาราชวัง ระหว่างวันที่ 14 ตุลาคม 2559 - 25 เมษายน 2560 มากกว่า 30,845,593 คน/เที่ยว
วันพฤหัสบดีที่ 27 เมษายน 2560
กระทรวงคมนาคมจัดระบบขนส่งสาธารณะ เพื่ออํานวยความสะดวกในการเดินทางของประชาชนไปพระบรมมหาราชวัง ระหว่างวันที่ 14 ตุลาคม 2559 - 25 เมษายน 2560 มากกว่า 30,845,593 คน/เที่ยว
ศูนย์ประสานงานติดตามสถานการณ์และอํานวยความสะดวกและปลอดภัยในการเดินทางของประชาชนของกระทรวงคมนาคม (ศตส.คค.) รายงานภาพรวมการเดินทางเข้า - ออกบริเวณท้องสนามหลวงด้วยระบบขนส่งสาธารณะ ตั้งแต่วันที่ 14 ตุลาคม 2559 - 25 เมษายน 2560 (รวม 194 วัน)
มีประชาชนใช้บริการรวมทั้งสิ้น 30,845,593 คน/เที่ยว ประมาณวันละ 158,998 คน
นายจิรุตม์ วิศาลจิตร ผู้ตรวจราชการกระทรวงคมนาคม ในฐานะประธาน ศตส.คค. และโฆษกกระทรวงฯ กล่าวว่า กระทรวงฯ ได้ร่วมกับหน่วยงานในสังกัดให้บริการระบบขนส่งสาธารณะ เพื่ออํานวยความสะดวกและปลอดภัยให้กับประชาชนในการเดินทางไปถวายบังคมพระบรมศพพระบาทสมเด็จพระปรมินทรมหาภูมิพลอดุลยเดช ณ พระบรมมหาราชวัง โดยแบ่งเป็น ช่วงก่อนและหลังการเสด็จสวรรคตครบ 100 วัน ดังนี้
1. ระหว่างวันที่ 14 ตุลาคม 2559 - 26 มกราคม 2560 (รวม 105 วัน) ก่อนเสด็จสวรรคตครบ 100 วัน มีประชาชนใช้บริการรวมทั้งสิ้น 19,664,858 คน/เที่ยว ผู้ใช้บริการเฉลี่ย 187,284 คน/วัน แบ่งเป็น Shuttle Bus ขององค์การขนส่งมวลชนกรุงเทพ (ขสมก.) และบริษัท การบินไทย จํากัด (มหาชน) 8,207,290 คน รถ ขสมก. (เส้นทางปกติ 25 เส้นทาง) 4,171,551 คน เรือในคลองแสนแสบและแม่น้ําเจ้าพระยา 6,319,067 คน การให้บริการของหน่วยงานอื่น ๆ ได้แก่ กระทรวงมหาดไทย กองทัพอากาศ และเรือในคลองผดุงกรุงเกษม 474,319 คน สมาคมผู้ประกอบการรถขนส่งทั่วไทย 368,578 คน และบริษัท แอดวานซ์ อินโฟร์ เซอร์วิส จํากัด (มหาชน) 107,720 คน
2. ระหว่างวันที่ 27 มกราคม - 25 เมษายน 2560 (รวม 89 วัน) ภายหลังเสด็จสวรรคตครบ 100 วัน มีประชาชนใช้บริการรวมทั้งสิ้น 11,180,735 คน/เที่ยว ผู้ใช้บริการเฉลี่ย 125,626 คน/วัน แบ่งเป็น Shuttle Bus ของ ขสมก. 3,717,998 คน รถ ขสมก. (เส้นทางปกติ 25 เส้นทาง) 2,148,554 คน เรือในคลองแสนแสบและแม่น้ําเจ้าพระยา 5,038,539 คน การให้บริการของหน่วยงานอื่น ๆ ได้แก่ กระทรวงมหาดไทย และเรือในคลองผดุงกรุงเกษม 275,644 คน
ทั้งนี้ หน่วยงานรัฐวิสาหกิจในสังกัดกระทรวงฯ ได้สนับสนุนภาชนะบรรจุอาหารสําหรับแจกให้ประชาชนที่เข้าถวายบังคมพระบรมศพฯ เพื่อถวายเป็นพระราชกุศลงานพระบรมศพฯ ตั้งแต่วันที่ 20 กุมภาพันธ์ - 20 เมษายน 2560 (รวม 60 วัน) แบ่งเป็น กล่องใส่อาหาร 801,600 ใบ ถ้วยใส่อาหาร 778,800 ใบ ช้อนและส้อมพลาสติก 2,090,000 ชิ้น รวมทั้งร่วมกับหน่วยงานในสังกัดกระทรวงฯ จัดจุดรับรองประชาชน บริเวณทางออกประตูเทวาภิรมย์ เพื่อให้บริการอาหาร เครื่องดื่ม ขนมขบเคี้ยว ยาดม ยาหม่อง ผ้าเย็น และอื่น ๆ ระหว่างวันที่ 17 ตุลาคม 2559 - 23 เมษายน 2560 (รวม 184 วัน) รวมทั้งสิ้น 3,327,027 ชุด
รัฐบาลไทย-ข่าวทำเนียบรัฐบาล-จิสด้า ลงพื้นที่ จ.อุบลราชธานี รับฟังปัญหาจากเกษตรกร
วันพฤหัสบดีที่ 23 กรกฎาคม 2563
จิสด้า ลงพื้นที่ จ.อุบลราชธานี รับฟังปัญหาจากเกษตรกร
จิสด้า ลงพื้นที่ จ.อุบลราชธานี รับฟังปัญหาจากเกษตรกร
"พืชเครียด คนเครียดกว่า" บทสะท้อนจากเกษตรกรและสถานการณ์ที่เกิดขึ้นจริงอีกหนึ่งพื้นที่ที่ติดอันดับต้นๆของปัญหาภัยแล้ง พื้นที่จ.อุบลราชธานี
ระหว่างวันที่ 24 - 28 มิ.ย. 63 : สํานักประยุกต์และบริการภูมิสารสนเทศ ได้ลงพื้นที่ส่งเสริมบูรณาการเชื่อมโยงข้อมูลองค์ความรู้กับหน่วยงานและเครือข่ายเกษตรกรระดับพื้นที่ ต่อการประยุกต์ใช้ข้อมูลภาพถ่ายดาวเทียมและเทคโนโลยีภูมิสารสนเทศ ภายใต้โครงการ : ประเมินความเครียด และความเสียหายของพืชไม้ผลยืนต้น จากการขาดน้ํา เพื่อการบริหารจัดการน้ําในจังหวัดอุบลราชธานี ให้แก่หน่วยงานในระดับจังหวัด ระดับอําเภอ และเกษตรกรผู้ปลูกพืชไม้ผลยืนต้น 3 ชนิด ได้แก่ เงาะ ทุเรียน และมะม่วง ในพื้นที่เป้าหมาย 3 พื้นที่ คือ อําเภอวารินชําราบ อําเภอน้ําขุ่น และอําเภอน้ํายืน
โดยการการดําเนินงานในครั้งนี้
- เป็นการสร้างความเข้าใจถึงบทบาทและหน้าที่ของ สทอภ. และนําเสนอความเป็นมาของโครงการฯ รวมทั้งร่วมประชุมวางแผนในการบูรณาการนําเทคโนโลยีอวกาศและภูมิสารสนเทศ ไปใช้ในการบริหารจัดการในภาคการเกษตรร่วมกับระดับจังหวัด อําเภอ และเกษตรกร โดยมีเป้าหมายเพื่อขยายผลการดําเนินงานไปสู่การส่งเสริมเศรษฐกิจฐานรากในภาคการเกษตร และเพื่อก้าวไปสู่การเป็น Smart City ของจังหวัดอุบลราชธานีต่อไป
- และลงพื้นที่ร่วมกับหน่วยงานในพื้นที่พร้อมกับเกษตรกร เพื่อสํารวจและเก็บข้อมูลเชิงพื้นที่ของแปลงเกษตรกรเกี่ยวกับการเพาะปลูกและการบริหารจัดการน้ําของเกษตรกรผู้ปลูกไม้ผลยืนต้น เพื่อให้หน่วยงานในพื้นที่และเกษตรกร ได้ทราบถึงประโยชน์และคุณค่าของการใช้เทคโนโลยีของ สทอภ. ในการสนับสนุนและสร้าง แนวทางการช่วยเหลือให้เกษตรกรสามารถจัดการเพาะปลูก ได้อย่างเหมาะสมและจะเป็นการช่วยลดต้นทุนการผลิตให้กับเกษตรกรได้
ข้อมูลข่าวโดย : สํานักงานพัฒนาเทคโนโลยีอวกาศและภูมิสารสนเทศ (องค์การมหาชน) หรือ จิสด้า
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-ออท.สาธารณรัฐอินเดีย/ไทย เข้าเยี่ยมคำนับ รอง นรม. และ รมว.กห. โดย รมช.กห.เป็นผู้แทน ให้การต้อนรับ
วันจันทร์ที่ 22 มกราคม 2561
ออท.สาธารณรัฐอินเดีย/ไทย เข้าเยี่ยมคํานับ รอง นรม. และ รมว.กห. โดย รมช.กห.เป็นผู้แทน ให้การต้อนรับ
ออท.สาธารณรัฐอินเดีย/ไทย เข้าเยี่ยมคํานับ รอง นรม. และ รมว.กห. โดย รมช.กห.เป็นผู้แทน ให้การต้อนรับ
พล.อ.ประวิตร วงษ์สุวรรณ รอง นรม.และ รมว.กห. ได้มอบให้ พล.อ.ชัยชาญ ช้างมงคล รมช.กห. เป็นผู้แทน ให้การต้อนรับ นาย Bhagwant Singh Bishnoi (ภควันต สิงห พิศโนอี) ออท.สาธารณรัฐอินเดีย/ไทย เข้าเยี่ยมคํานับ ณ ศาลาว่าการกลาโหม เพื่อหารือถึงความร่วมมือทางทหารระหว่างทั้งสองประเทศและแลกเปลี่ยนข้อคิดเห็นในประเด็นต่างๆ ร่วมกัน
ทั้งสองฝ่ายได้หารือแลกเปลี่ยนร่วมกันในประเด็นด้านความมั่นคงและการทหาร ซึ่งตลอดเวลาของความสัมพันธ์ระหว่างไทย – อินเดีย ที่พัฒนามาอย่างแนบแน่นต่อเนื่องครบ 70 ปี ทั้งในระดับรัฐบาลและ กห. โดยมีการประชุมร่วมกันทุกปี ทั้งนี้ ไทยและอินเดียต่างให้ความสําคัญในความร่วมมือด้านความมั่นคงและทางทหารระหว่างกัน ทั้งในด้านการฝึกและการศึกษาระหว่างเหล่าทัพของทั้งสองประเทศ ความมั่นคงในกรอบอาเซียน การฝึกร่วม/ผสม ความมั่นคงทางทะเล อุตสาหกรรมป้องกันประเทศ ความมั่นคงด้านไซเบอร์และการแบ่งปันข้อมูลข่าวกรอง ซึ่งอินเดียพร้อมให้ความร่วมมือและให้การช่วยเหลืออย่างเต็มศักยภาพ ทั้งสองฝ่ายเห็นพ้องที่จะดําเนินความร่วมมือระหว่างกันในเรื่องเทคโนโลยีเกี่ยวกับเรดาร์ชายฝั่ง รวมถึงการจัดทําร่างความตกลงทางเทคนิคในการแลกเปลี่ยนข้อมูลข่าวสารเกี่ยวกับเรือพาณิชย์ที่ประกอบอาชีพโดยสุจริต (Draft Technical Agreement for Exchange of White Shipping Information) โดยไทยจะได้นําไปพิจารณาดําเนินการในส่วนที่เกี่ยวข้องต่อไป เมื่อ 19 ม.ค.61
รัฐบาลไทย-ข่าวทำเนียบรัฐบาล-ออมสินชี้แจงข่าว กรณี “เลข 8 และ 28” ไม่เกี่ยวข้องกับธนาคารออมสิน
วันอังคารที่ 8 สิงหาคม 2560
ออมสินชี้แจงข่าว กรณี “เลข 8 และ 28” ไม่เกี่ยวข้องกับธนาคารออมสิน
ตามที่ได้มีข้อความเผยแพร่ทางสื่อ Social Line อ้างชื่อธนาคารออมสิน และกล่าวอ้างถึงสถาบัน เกี่ยวกับเลข 8 และเลข 28 ในบัตรประจําตัวประชาชน
รายงานข่าวจากธนาคารออมสิน เปิดเผยว่า ตามที่ได้มีข้อความเผยแพร่ทางสื่อ Social Line อ้างชื่อธนาคารออมสิน และกล่าวอ้างถึงสถาบัน เกี่ยวกับเลข 8 และเลข 28 ในบัตรประจําตัวประชาชน ถ้าใครมี 2 เลข ดังกล่าวให้ไปรับเงินได้ฟรีที่ธนาคารออมสินนั้น ธนาคารออมสินขอชี้แจงว่า ข้อความและการกระทําดังกล่าวไม่ได้เผยแพร่กออกจากธนาคารออมสิน และธนาคารออมสินไม่ได้มีส่วนเกี่ยวข้องใดๆ ทั้งสิ้น โดยขอย้ําว่าข้อความหรือข่าวดังกล่าวไม่เป็นความจริง ขอให้ประชาชนอย่าได้หลงเชื่อ และขอให้หยุดแชร์ข้อความดังกล่าวทันที เนื่องจากส่วนหนึ่งของข้อความมีการอ้างถึงสถาบัน ทําให้ผู้กระทําและผู้เผยแพร่มีความผิดตามประมวลกฎหมายอาญามาตรา 112 อีกทั้งยังทําให้ธนาคารออมสินเสื่อมเสียชื่อเสียงอีกด้วย
ดังนั้น หากผู้ใดทราบเบาะแสที่มาของข้อความดังกล่าวโปรดแจ้งให้ธนาคารออมสินได้ทางศูนย์ลูกค้าสัมพันธ์ธนาคารออมสิน โทร.1115 เพื่อที่ธนาคารฯ จะได้ดําเนินการทางกฎหมายกับผู้กระทําการดังกล่าวต่อไป
รัฐบาลไทย-ข่าวทำเนียบรัฐบาล-ออมสินจัด “ตลาดนัดประชารัฐสีชมพู” ในงาน “สมุยเฟสติวัล 2017” “ช็อปเพลิน เดินชิมริมหาดพรุเฉวง และหาดหน้าทอน” 7-11 ก.ย.นี้
วันพุธที่ 6 กันยายน 2560
ออมสินจัด “ตลาดนัดประชารัฐสีชมพู” ในงาน “สมุยเฟสติวัล 2017” “ช็อปเพลิน เดินชิมริมหาดพรุเฉวง และหาดหน้าทอน” 7-11 ก.ย.นี้
ธนาคารออมสิน จัด “ตลาดนัดประชาขรัฐสีชมพู” ร่วมในงานสมุยเฟสติวัล 2017 นําร้านค้าสมาชิกร่วมจําหน่ายสินค้ากว่า 200 ร้าน พร้อมเปิดบริการทางการเงินครบทุกบริการ บนหาดหน้าทอน และหาดพรุเฉวง ระหว่าง 7-11 กันยายน ศกนี้
นายชาติชาย พยุหนาวีชัย ผู้อํานวยการธนาคารออมสิน เปิดเผยว่า ในระหว่างวันที่ 7-11 กันยายน 2560 ธนาคารออมสินจัดตลาดนัดประชารัฐสีชมพู ในแนวคิด “ช็อปเพลิน เดินชิมริมหาดพรุเฉวง และหาดหน้าทอน” ภายในงานเทศกาลท่องเที่ยวเกาะสมุยครั้งที่ 2 หรือ SAMUI Festival 2017 อ.เกาะสมุย จ.สุราษฎร์ธานี โดยคัดเลือกร้านค้าซึ่งเป็นลูกค้าของธนาคารออมสินที่มีแนวคิดการจําหน่ายสินค้าที่มุ่งเน้นการรักษาสิ่งแวดล้อม เพื่อดึงดูดนักท่องเที่ยวได้เข้าใจและเกิดความประทับใจในวิถีไทย ซึ่งจะนําไปสู่อุตสาหกรรมการท่องเที่ยวที่ยั่งยืนตามนโยบายของรัฐบาล โดยร้านค้าในตลาดนัดประชารัฐสีชมพูจะต้องใช้บรรจุภัณฑ์และภาชนะใส่อาหารจากวัสดุธรรมชาติ หรือวัสดุพื้นบ้าน เช่น ใบตอง กะลา ใบไม้ ภาชนะที่ย่อยสลายได้ตามธรรมชาติ
ทั้งนี้ ธนาคารออมสินได้จัดทําถุงผ้าแจกให้แก่ลูกค้าที่มาเลือกซื้อสินค้าจํานวน 10,000 ใบ ขณะที่การตกแต่งร้านค้าจะเน้นการใช้ ทางมะพร้าว ตะกร้า กระจาด กระบุง ผ้าทอพื้นบ้าน เป็นหลัก
“ร้านค้าต่างๆ ร่วมใจกันลดโลกร้อน ซึ่งประชาชนที่มาจับจ่ายซื้อสินค้าในงานธนาคารได้จัดเตรียมถุงกระดาษและถุงผ้ากว่า 1 หมื่นใบให้พี่น้องประชาชนบรรจุสินค้าที่ซื้อจากร้านสมาชิกของธนาคารอีกด้วย ความโดดเด่นในงานนี้ที่ต้องเชิญไปเที่ยวคือ ธนาคารฯ ได้จัดทํา Land Mark กระปุกออมสินขนาดใหญ่ให้ประชาชนได้ถ่ายภาพเช็คอินแชร์ไปทั่วโลก อีกทั้งยังจะได้ชมขบวนแห่รถบุปผชาติดอกไม้นานาพันธุ์สวยงามตระการตา ตลอดทั้งศิลปวัฒนธรรมเอกลักษณ์ภาคใต้และการแสดงของศิลปินนักแสดงมากมาย จึงขอเชิญชวนพี่น้องประชาชนเดินทางไปเที่ยวงานดังกล่าวกัน” ผู้อํานวยการธนาคารออมสิน กล่าว
นอกจากนี้ ธนาคารออมสิน ยังได้นําบริการทางการเงินครบทุกประเภทไม่ว่าจะเป็นด้านเงินฝาก บริการสินเชื่อ ไปให้บริการพี่น้องประชาชนและนักท่องเที่ยว อีกด้วย และที่สําคัญยังมีกิจกรรมน้อมรําลึกในพระมหากรุณาธิคุณ พระบาทสมเด็จพระปรมินทรมหาภูมิพลอดุลยเดช รัชกาลที่ 9 โดยเปิดให้ประชาชนได้ร่วมประดิษฐ์ดอกไม้จันทน์ (ดอกดารารัตน์) ถวาย เนื่องในพิธีถวายพระเพลิงพระบรมศพ จะได้รับมอบเสื้อดําที่จัดทําขึ้นเป็นพิเศษด้วย
สอบถามรายละเอียดเพิ่มเติมได้ที่ ศูนย์ลูกค้าสัมพันธ์ Call Center โทร.1115 Facebook : GSB Society, Official Line : GSB Society ธนาคารออมสิน
รัฐบาลไทย-ข่าวทำเนียบรัฐบาล-พิธีเปิดแท่นหมุดหลักฐานอ้างอิงค่าพิกัดและค่าระดับ (GNSS CORS) เพื่อประเมินความเสียหายพื้นที่เสี่ยงภัยและอุทกภัยในภาคกลาง
วันพฤหัสบดีที่ 3 สิงหาคม 2560
พิธีเปิดแท่นหมุดหลักฐานอ้างอิงค่าพิกัดและค่าระดับ (GNSS CORS) เพื่อประเมินความเสียหายพื้นที่เสี่ยงภัยและอุทกภัยในภาคกลาง
พิธีเปิดแท่นหมุดหลักฐานอ้างอิงค่าพิกัดและค่าระดับ และ โครงข่ายสถานีฐานอ้างอิงค่าพิกัด ค่าระดับ และเวลามาตรฐานประเทศไทยด้วยระบบดาวเทียมนําทางสากลแบบต่อเนื่อง (GNSS CORS) ในพื้นที่ลุ่มน้ําภาคกลางตอนล่าง
วันที่ 1 สิงหาคม 2560 เวลา 14.00 น. นายพรชัย ตระกูลวรานนท์ ผู้ช่วยรัฐมนตรีประจํากระทรวงวิทยาศาสตร์และเทคโนโลยี ได้เดินทางมาเป็นประธานในพิธีเปิดแท่นหมุดหลักฐานอ้างอิงค่าพิกัดและค่าระดับ และ โครงข่ายสถานีฐานอ้างอิงค่าพิกัด ค่าระดับ และเวลามาตรฐานประเทศไทยด้วยระบบดาวเทียมนําทางสากลแบบต่อเนื่อง (GNSS CORS) ในพื้นที่ลุ่มน้ําภาคกลางตอนล่าง ร่วมกับ นายสมฤกษ์ บัวใหญ่ ผู้ตรวจราชการ กระทรวงมหาดไทย พร้อมด้วยนายสมชาย เทียมบุญประเสริฐ รองปลัดกระทรวงวิทยาศาสตร์และเทคโนโลยี และนางวารี จันทร์เนตร เลขานุการ รัฐมนตรีว่าการกระทรวงวิทยาศาสตร์และเทคโนโลยี โดยมีนางอัจฉรา เจริญสุข ผู้อํานวยการสถาบันมาตราวิทยาแห่งชาติ กล่าวต้อนรับ ณ สถาบันมาตราวิทยาแห่งชาติ เทคโนธานี จังหวัดปทุมธานี
นายพรชัย ตระกูลวรานนท์ ผู้ช่วยรัฐมนตรีประจํากระทรวงวิทยาศาสตร์และเทคโนโลยี ได้กล่าวในพิธีเปิดว่า “โครงการจัดตั้งโครงการข่ายอ้างอิงค่าพิกัดด้วยสัญญาณจากระบบดาวเทียมนําทางสากลครั้งนี้ เป็นการบูรณาการองค์ความรู้และความร่วมมือทางด้านวิทยาศาสตร์และเทคโนโลยีระหว่างหน่วยงานข้ามกระทรวง ซึ่งสอดคล้องกับนโยบายไทยแลนด์ 4.0ของรัฐบาล ที่ให้มีการประยุกต์ใช้องค์ความรู้ทางวิทยาศาสตร์และเทคโนโลยี เพื่อการเตรียมความพร้อมรับมือภัยพิบัติ และสนับสนุนการบริหารจัดการสาธารณภัยของประเทศให้มีประสิทธิภาพยิ่งขึ้น ทั้งในมิติความถูกต้องแม่นยําของค่าพิกัด ระดับความสูงของพื้นที่เสี่ยงภัย การประเมินผลกระทบจากปริมาณและทิศทางของมวลน้ํากรณีเกิดอุทกภัยในพื้นที่ ซึ่งถ้ามีสถานีอ้างอิงพิกัดด้วยระบบดาวเทียมนําทางครอบคลุมพื้นที่มากเพียงพอ ก็จะทําให้หน่วยงานที่เกี่ยวข้อง สามารถนําข้อมูลไปใช้สนับสนุนการปฏิบัติงานทั้งในส่วนของการจัดทําแผนที่ การประเมินความเสียหายเชิงพื้นที่ และวางแผนบริหารจัดการสถานการณ์อุทกภัยได้อย่างถูกต้อง แม่นยํา และมีประสิทธิภาพยิ่งขึ้น”
โครงการจัดตั้งสถานีด้านพิกัดและระดับความสูงเพื่อประเมินความเสียหายในพื้นที่เสี่ยงภัย ได้ดําเนินการติดตั้งอุปกรณ์มาตรฐานด้านเวลาและความถี่ และสถานีฐานอ้างอิงแบบถาวร เพื่อใช้เป็นโครงข่ายหมุดหลักฐานอ้างอิงสําหรับพิกัดและเวลามาตรฐานของประเทศไทย ด้วยระบบดาวเทียมนําทางแบบต่อเนื่อง จํานวน 6 สถานีในพื้นที่เสี่ยงอุทกภัยในภาคกลาง ได้แก่ จังหวัดฉะเชิงเทรา ปทุมธานี ปราจีนบุรี นครปฐม สมุทรปราการ และจังหวัดอ่างทอง โดยมีการเชื่อมโยงกับสถานีฐานของกรมที่ดิน และกรมโยธาธิการและผังเมือง รวม 83 สถานี และในปี 2561 จะมีจํานวนเพิ่มขึ้นเป็น 222 สถานีทั่วประเทศ
ข้อมูลที่ได้จากโครงการนี้ ประกอบด้วย ข้อมูลหลักของประเทศ ในเรื่องค่าพิกัดทางราบและทางดิ่งที่มีความแม่นยําสูง เวลามาตรฐานของประเทศ และข้อมูลสภาวะแวดล้อมในพื้นที่ลุ่มแม่น้ําภาคกลาง ได้แก่ อุณหภูมิ ความชื้น ความกดอากาศ ซึ่งมีประโยชน์ต่อการพัฒนาโครงสร้างพื้นฐานของประเทศ การคมนาคมและขนส่ง บริการทางการแพทย์และสาธารณูปโภค การจัดการภัยพิบัติ การจัดการทรัพยากรธรรมชาติของประเทศ รวมถึงการจัดทํา Smart City เพื่อสนับสนุนการพัฒนาประเทศตามนโยบาย Thailand 4.0 ไปสู่เป้าหมาย “มั่นคง มั่งคั่ง ยั่งยืน”
รัฐบาลไทย-ข่าวทำเนียบรัฐบาล-กรมทางหลวงจัดหน่วยเฉพาะกิจเตรียมพร้อมให้ความช่วยเหลือประชาชนจากเหตุอุทกภัยในช่วงฤดูฝน ตลอด 24 ชั่วโมง
วันพุธที่ 24 พฤษภาคม 2560
กรมทางหลวงจัดหน่วยเฉพาะกิจเตรียมพร้อมให้ความช่วยเหลือประชาชนจากเหตุอุทกภัยในช่วงฤดูฝน ตลอด 24 ชั่วโมง
กรมทางหลวง (ทล.) กระทรวงคมนาคม ให้หน่วยงานทั่วประเทศจัดหน่วยเฉพาะกิจเตรียมพร้อมเฝ้าระวังพื้นที่เสี่ยงต่อการเกิดอุทกภัยในช่วงฤดูฝน เพื่ออํานวยความสะดวก และปลอดภัยประชาชน ตลอด 24 ชั่วโมง
นายธานินทร์ สมบูรณ์ อธิบดีกรมทางหลวง กล่าวว่า ได้สั่งการให้หน่วยงานในสังกัดทั้งสํานักงานทางหลวง แขวงทางหลวง และหมวดทางหลวงทั่วประเทศ จัดหน่วยเฉพาะกิจเตรียมพร้อมป้องกันและติดตามเฝ้าระวังการเกิดอุทกภัยในช่วงฤดูฝน เพื่ออํานวยความสะดวกและปลอดภัยประชาชน ตลอด 24 ชั่วโมง โดยให้ติดตามการเตือนภัยเกี่ยวกับการเกิดพายุไต้ฝุ่น ดีเปรสชัน และร่องความกดอากาศต่ํากําลังแรงที่เป็นเหตุทําให้เกิดวาตภัย ฝนตกหนัก น้ําป่าไหลหลาก ดินโคลนถล่ม และพื้นที่เสี่ยงจากกรมอุตุนิยมวิทยา ศูนย์เตือนภัยพิบัติแห่งชาติ กรมป้องกันและบรรเทาสาธารณภัย สื่อ และ Website ต่าง ๆ อย่างใกล้ชิด นอกจากนี้ ให้เร่งขุดลอกคูคลอง 2 ข้างทาง ทําความสะอาดอาคารระบายน้ํา กําจัดเศษขยะและวัชพืชให้พ้นการกีดขวางทางระบายน้ํา ตรวจสายทางในพื้นที่ที่คาดว่าจะเกิดปัญหาน้ําท่วมขัง เพื่อเตรียมความพร้อมแก้ไขสถานการณ์ได้อย่างทันท่วงที
นอกจากนี้ ทล. ได้ให้ศูนย์สร้างทาง ศูนย์สร้างและบูรณะสะพาน จัดเจ้าหน้าที่ ชิ้นส่วนสะพานเบลีย์ เครื่องจักร และยานพาหนะ เพื่อเตรียมพร้อมสนับสนุนทุกหน่วยงานที่ได้รับการประสาน กรณีเกิดเหตุฉุกเฉินให้ติดตั้งป้ายเตือน ป้ายแนะนํา และอุปกรณ์อํานวยความสะดวก เพื่อป้องกันมิให้เกิดอุบัติเหตุ และเข้าดําเนินการแก้ไขปัญหาในเบื้องต้นทันที รวมทั้งให้ดําเนินการตามแผนยุทธศาสตร์ของจังหวัด โดยบูรณาการร่วมกับหน่วยงานที่เกี่ยวข้อง ติดตาม และรายงานข้อมูลสถานการณ์ที่เกิดขึ้นให้ผู้บริหารรับทราบ เพื่อพิจารณาแก้ไขปัญหาที่เกิดขึ้น และเมื่อเหตุการณ์เข้าสู่ภาวะปกติให้เร่งจัดทําแผนประมาณการซ่อมแซม เพื่อขอรับการจัดสรรงบประมาณซ่อมแซมฟื้นฟูให้สามารถใช้งานได้ตามปกติ สําหรับประชาชนที่ต้องการสอบถามสภาพเส้นทางการจราจรบนถนนทางหลวงในเขตพื้นที่ประสบอุทกภัย หรือพบเหตุบนทางหลวง เช่น ต้นไม้ล้ม ทางขาด เป็นต้น สามารถแจ้งได้ที่ สายด่วนกรมทางหลวง 1586 (โทรฟรีตลอด 24 ชั่วโมง)